**Gudci** su naseljeno mjesto u Zagrebačkoj županiji u Turopolju. Prema posljednjem popisu stanovništva iz 2011. u naselje živi 374 stanovnika. Proteže se na površini od 3,57 kvadratnih kilometara. Gustoća naseljenosti iznosi 104,76 stanovnika po kilometru četvornom. Gudci imaju 132 domaćinstva. Dan mjesta je uvijek prva nedjelja u mjesecu rujnu kada je u selu organizirana svečanost Sv. Mise. Od 1910. do 1948. godine selo je iskazivano pod imenom Guci.

Stanovništvo 1857.-2011.
------------------------

***Kretanje broja stanovnika 1857.-2011.***  

* Stanovništvo po spolu: muško - 157 - 48,90% žensko - 164 - 51,10%

* Stanovništvo po starosti
	+ mlado (0-19)-84 ili 26,16%
	+ zrelo (20-64)-188 ili 58,56%
	+ staro (65 i više)-49 ili 15,26%

* Indeks starosti - 85,71%
* Koeficijent starosti - 28,91%

* Podrobnije informacije o starosti stanovništva
	+ 0-9 -(41)-12,77%
	+ 10-19 -(43)-13,39%
	+ 20-29 -(35)-10,90%
	+ 30-39 -(47)-14,64%
	+ 40-49 -(50)-15,57%
	+ 50-59 -(33)-10,20%
	+ 60-69 -(45)-14,01%
	+ 70-79 -(24)-7,47%
	+ 80-89 -(2)-0,62%
	+ 90 i više -(1)-0,31%

### Podaci o broju stanovnika sela Gudci iz župnog dvora Dubranec

* 1799. - 56
* 1826. - 67
* 1848. - 65
* 1900. - 118
* 1910. - 162

Povijest naselja
----------------

Gudci su ime dobili po poznatom turopoljskom glazbenom sastavu - gudcima; bila su to tri svirača gudačkih instrumenata: dviju violina i bajsice (vrste malog bajsa). Takvih muzičkih sastava više nema ali im je naziv mjesta sačuvao uspomenu. Poviše Gudca nalaze se vinogradi Kostanjevec (po kostanjima). Kostanjevački se posjedi spominju 1279. godine; 1428. navode se kao selo, čije su posjede kupili Donjolomničani te zasadili vinograde o kojima se govori 1454. Od 16. st. nadalje selo Kostanjevec više se ne spominje, vjerojatno su ga opustošili Turci. Tu su ostali samo vinogradi s klijetima. Kostanjevec se danas zajedno sa Jankovkama i Kolosečem nalazi u sastavu sela Gudci.

Uprava
------

Mjesna samuprava se sastoji od 5 člana na čijem je čelu Dražen Meštrović (SDP)

Gospodarstvo
------------

Gudci imaju veliki potencijal za razvoj turizma i to ponajviše zbog očuvanih šuma i razvoju vinogradarstva. U Gudcima već postoje brojni vinogradi, ponajviše u Kostanjevcu i Jankovkama koja su i poznata vikend naselja s brojnim vikend kućama i vikendašima koji ovdje dolaze na odmor i razonodu, uglavnom, iz velikih gradova poput Zagreba ili Velike Gorice.

Zemljopisni smještaj
--------------------

Gudci su mjesto u Zagrebačkoj županiji i u administrativnom sastavu grada Velika Gorica. Nalaze se unutar granica župe Majke Božje Sniježne čije je sjediše u Dubrancu. Gudci su 4. selo u župi po veličini i po broju stanovnika iza Donjeg Dragonošca (525), Donjih Trputaca (381) i Dubranca (338), a ispred Markuševca Turopoljskog (313), Gornjeg Dragonošca (246) i Gustelnice (125). Jugoistočno od sela se nalazi selo Šiljakovina (720 stan.), zapadno se nalaze sela Markuševec Turopoljski (313) i Donji Dragonožec (525). Sjeverno se nalazi selo Lukavec (1023), a južno je selo Dubranec (338).

Promet
------

Gudci su sa većim gradovima povezani autobusnim linijama ZET-a za Zagreb (166, 311, 313) i za Veliku Goricu (322). Uz selo prolazi županijska cesta koja povezuje selo Dubranec i okolna sela s Lukavcem, Hrašćem Turopljskim te naposljetku brzom cestom Zagreb - Velika Gorica.

Sport i rekreacija
------------------

U Gudcima djeluje Paintball centar koji se prostire na 7.500 m².

Zanimljivosti
-------------

U **Kostanjevcu** se do nedavno nalazio stari hrast lužnjak za kojeg se vjeruje da je još iz doba Turaka pa se zato zvao i **"turski hrast"**. Opseg hrasta je bio **5,55 m** u prsnoj visini,promjer mu je bio oko **2 m**, a visina preko **20 m**. Bio je zaštićen kao spomenik prirode. Nažalost hrast se počeo sušiti pa su posjekli i za **Turopoljsko Jurjevo** izložili ispred **Starog grada Lukavca** gdje se nalazi i danas.

Izvori
------

1. ↑  Naselja i stanovništvo Republike Hrvatske 1857.-2001. www.dzs.hr

Vanjske poveznice
-----------------

  


*Ovaj nedovršeni članak o **naselju** u Hrvatskoj:* **Gudci** *treba dopuniti.   
Dopunite ga prema pravilima Wikipedije.*


| * p
* r
* u
Naselja u sastavu Grada Velike Gorice |
| --- |
| Bapča • Bukovčak • Buševec • Cerovski Vrh • Cvetković Brdo • Črnkovec • Donja Lomnica • Donje Podotočje • Drenje Šćitarjevsko • Dubranec • Gornja Lomnica • Gornje Podotočje • Gradići • Gudci • Gustelnica • Jagodno • Jerebić • Ključić Brdo • Kobilić • Kozjača • Kuče • Lazi Turopoljski • Lazina Čička • Lekneno • Lukavec • Mala Buna • Mala Kosnica • Markuševec Turopoljski • Mičevec • Mraclin • Novaki Šćitarjevski • Novo Čiče • Obrezina • Ogulinec • Okuje • Petina • Petravec • Petrovina Turopoljska • Poljana Čička • Prvonožina • Rakitovec • Ribnica • Sasi • Selnica • Sop Bukevski • Staro Čiče • Strmec Bukevski • Šćitarjevo • Šiljakovina • Trnje • Turopolje • Velika Buna • Velika Gorica • Velika Kosnica • Velika Mlaka • Vukomerić • Vukovina • Zablatje Posavsko |